उत्तर प्रदेश के मुख्यमंत्री योगी आदित्यनाथ मंगलवार को दिल्ली के लिए रवाना हुए. यहां उनकी राष्ट्रीय स्वयं सेवक संघ के प्रमुख मोहन भागवत से मुलाकात हुई. बताया जा रहा है कि दोनों के बीच 10 मिनट तक बातचीत हुई. इस दौरान संघ के अन्य प्रमुख नेता भी मौजूद थे. माना जा रहा है कि इस बैठक में 2019 के लोकसभा चुनाव, संगठन और सरकार में समन्वय को लेकर चर्चा हुई है. इसके बाद योगी आदित्यनाथ वापस हिंडन एयरपोर्ट के लिए रवाना हो जाएंगे.